

РЕПУБЛИКА БЪЛГАРИЯ

Министър на образованието и науката

**З А П О В Е Д**



На основание чл. 25, ал. 4 от Закона за администрацията и чл. 51, ал. 10 и чл. 52,   
ал. 11 на Наредба №  11 от 01.09.2016 г. за оценяване на резултатите от обучението на учениците във връзка с организирането и провеждането на националното външно оценяване на учениците в VІІ и в Х клас през учебната 2025 – 2026 година и при спазване на изискванията на чл. 66, ал. 1 и 2 от Административнопроцесуалния кодекс

**ОПРЕДЕЛЯМ:**

1. Изпитът от националното външно оценяване по математика с интегриране на други учебни предмети в края на VII клас през учебната 2025 – 2026 година:
2. Да се проведе под формата на тест, който интегрира следните учебни предмети:

* математика
* биология и здравно образование
* химия и опазване на околната среда
* физика и астрономия
* география и икономика
* човекът и природата

1. Да включва общо 24 задачи, от които:

* 18 задачи (с избираем отговор и със свободен отговор), проверяващи компетентности, заложени като очаквани резултати от обучението по математика;
* 6 задачи (с избираем отговор и с кратък свободен отговор), които се решават с помощта на умения, придобити чрез обучението по математика, но проверяват и компетентности, заложени като очаквани резултати по останалите учебни предмети (биология и здравно образование, химия и опазване на околната среда, физика и астрономия, география и икономика и човекът и природата).

1. Да е с общо времетраене 180 минути.
2. Изпитът от националното външно оценяване по математика с интегриране на други учебни предмети в края на Х клас през учебната 2025 – 2026 година:
3. Да се проведе под формата на тест, който интегрира следните учебни предмети:

* математика
* биология и здравно образование
* химия и опазване на околната среда
* физика и астрономия
* география и икономика

1. Да включва общо 18 задачи, от които:

* 12 задачи (с избираем отговор и със свободен отговор), проверяващи компетентности, заложени като очаквани резултати от обучението по математика;
* 6 задачи (с избираем отговор и с кратък свободен отговор), които се решават с помощта на умения, придобити чрез обучението по математика, но проверяват и компетентности, заложени като очаквани резултати по останалите учебни предмети (биология и здравно образование, химия и опазване на околната среда, физика и астрономия и география и икономика).

1. Да е с общо времетраене 120 минути.

